钦定古今图书集成/明伦汇编/氏族典/第471卷 > 《廖用贤尚友录》 > 蔡大业
## 钦定古今图书集成/明伦汇编/氏族典/第471卷 > 《廖用贤尚友录》 > 蔡大业

按《周书萧察传》：“蔡大宝弟大业，字敬道，有至行，父没，
居丧过礼。性宽恕，学涉经史，有将命材，屡充使诣阙。
初以西中郎府参军随察之镇。察称帝，历尚书左丞、
开远将军、监利郡守、散骑常侍、卫尉卿。岿嗣位，迁都
官尚书，除贞毅将军、漳川太守，入为左民尚书，太常
卿。岿之七年，卒。谥曰简。有五子，允恭最知名。”